**EGYÜTTMŰKÖDÉSI MEGÁLLAPODÁS**

amely létrejött

**a Magyar Labdarúgó Szövetség Somogy Megyei Igazgatósága** - a továbbiakban: MLSZ SMI – (cím: 1112 Budapest, Kánai út 2/d, adószám: 19020848-2-44; e-mail: somogy@mlsz.hu; levelezési cím: 7400 Kaposvár Fő utca 10., képviselője: Nemes Nándor igazgató)

másrészről

a **Somogy Megyei Polgárőr Egyesületek Szövetsége** – továbbiakban: SMPSZ – (cím: 8600 Siófok, Erdei F. u. 2.; e-mail: peszt@somogypolgaror.hu; levelezési cím: 8638 Balatonlelle, Kossuth L u 85. képviselője: ……………………….) – a továbbiakban együtt: Felek – között.

**I.**

**Az együttműködés célja:**

1. A Magyar Labdarúgó Szövetség (a továbbiakban: MLSZ) és az országos Polgárőr Szövetség (továbbiakban OPSZ) között 2013. szeptember 30-án kötött együttműködési megállapodásban rögzített cé1ok és vállalások végrehajtása.
2. A sportról szóló 2004. évi I. törvényben, a sportrendezvények biztonságáról szóló 54/2004. (III.31.) Korm- rendeletben, valamint az MLSZ szabályzataiban foglalt biztonsági követelmények végrehajtása érdekében alakuljon ki strukturált, azonos elveken alapuló együttműködés a Felek között a polgárőrségről és a polgárőr tevékenységről szóló 2011. évi CLXV. törvény által a polgárőrség és a polgárőrök számára biztosított jogok alapján.
3. Az együttműködés keretében végzett tevékenységgel a Felek járulnak hozzá: a labdarúgó mérkőzéseken és azok környezetében a közrend és a közbiztonság fenntartásához, a jogszabályok által előírt feladatok szakszerű végrehajtásához, a kulturált szurkolási feltételek megteremtéséhez, a megfelelő együttműködési csatornák kialakításához.

**II.**

**A fenti célok érdekében a Felek vállalják, hogy:**

1. Megyei szinten intézkednek kapcsolattartók kijelölésére és elérhetőségeik (név, cím, email, telefon) - Felek, egyesületek és sportszervezetek részére történő -
megküldésére.
2. Biztosítják egymás számára egyesületeik és sportszervezeteik címjegyzékét a
sportszervezetek és az egyesületek kapcsolattartásért felelős személyeinek
megnevezésével.
3. Kölcsönösen rendelkezésre bocsájtják az együttműködéshez szükséges szakmai
dokumentumokat (pl.: versenykiírás, sorsolás, szabályzatok, jogszabályok).
4. Biztosítják a sportrendezvények és a közterületek rendjének biztosításához szükséges és a sportrendezvény biztonságával összefüggő információk összegyűjtését, a helyileg illetékes rendőrség részére történő megküldését.
5. Évente, a bajnokság végét követő 30 napon belül értékelik az együttműködést és közösen összeállított, írásos értékelést küldenek az MLSZ biztonsági területe és az OPSZ részére:
	* az együttműködési megállapodásban foglaltak megvalósulásáról,
	* a megyei versenyrendszerekben megrendezett mérkőzések biztosítási
	* tapasztalatairól, a jogsértésekről és azok statisztikájáról,
	* az együttműködés jövőbeni fejlesztésének lehetőségeiről, a következő év fő
	* feladatairól.
6. A Felek a megye viszonylatában kidolgozzák a mérkőzések biztosításában rendszeresen részt vevő polgárőrök labdarúgó mérkőzések megtekintésének feltételeit.
7. A közös tevékenységüket érintő értekezleteikre, megbeszéléseikre kölcsönösen meghívják egymást, honlapjaikon, ismertetőikben feltüntetik, nyilatkozataikban megemlítik a másik Felet, utalva az együttműködés fontosságára.

**III:**

**Az Igazgatóság az együttműködési célok végrehajtása érdekében vállalja, hogy:**

1. Eljuttatja a SMPESZ-hez a labdarugó mérkőzések rendezésével kapcsolatos általános biztonsági koncepcióját, a bajnoki szezon kezdetét megelőzően megküldi a versenynaptárát.
2. Közreműködik, az érintett polgárőr egyesületek vezetői, valamint a biztosításokban résztvevő polgárőrök számára évente legalább egy alkalommal oktatás szervezésében.
3. Az SMPESZ-szel egyeztetett javaslatot tesz az MLSZ főtitkárának azon megyei polgárőr szervezetek pénzügyi, technikai, természetbeni támogatására, amelyek kiemelten vesznek részt a mérkőzések biztosításában.
4. A sportszervezetekkel közösen megállapított számban tiszteletjegyeket és kedvezményes jegyeket biztosít az általa szervezett versenyrendszerekben megrendezésre kerülő mérkőzések látogatásához a polgárőrök számára.
5. Azok a polgárőrök, akik a mérkőzést megelőzően, majd azt követően látják el feladatot a labdarúgó pályák környékén, lehetőséget kapnak a mérkőzés megtekintésére.
6. Az SMPESZ ajánlását figyelembe véve javaslatot tesz az MLSZ főtitkárának évente l-l országos és 3-3 megyei cím elnyerésére ,,polgárőr a labdarúgás biztonságáért" és „Polgárőr egyesület a labdarúgás biztonságáért" megnevezéssel. A megyei elismeréseket a Felek elnökei közösen adják át. Az átadásra a polgárőr szervezetek következő évi első közgyűlésén kerül sor.

**IV.**

**A SMPESZ az együttműködési célok elérése érdekében vállalja:**

1. Felméri, hogy mely polgárőr egyesületeket és sportszervezeteket érinti a jelen együttműködési megállapodás. A felmérés eredményét az együttműködő félnek megküldi.
2. Ajánlásával elősegíti, hogy az egyesületek részt vegyenek településeik elsősorban
megyei I.-IV. osztályú bajnokság mérkőzéseivel kapcsolatos információk
összegyűjtésében és értékelésében, szükség esetén a mérkőzések biztosításában.
3. Megszervezi és lebonyolítja az érintett polgárőr egyesületek vezetői, valamint a
biztosításokban résztvevő polgárőrök számára az Igazgatóság közreműködésével és a rendőrség szakmai tárogatásával tervezett képzést.
4. A megyei I.-IV. osztályú mérkőzéseken, az MLSZ SMI, a SMPESZ és a Somogy
Megyei Rendőr-főkapitányság közös koordinációja határozza meg a polgárőrség
biztosítási feladatait.
5. Az érintett polgárőrök vállalják, hogy formaruhában, az aktuális mérkőzést
megelőzően egy órával és a befejezést követő egy óráig, illetve amennyiben a
vendégcsapat és a játékvezetők korábban távoznak, akkor a távozás időpontjáig,
közreműködnek közterületi szolgálat ellátásával a mérkőzésre érkező szurkolók
irányításában, a gépjárműforgalom parkolóba terelésében. Szükség szerint – jelzőőri tevékenységgel - részt vesznek forgalomirányítási feladatok ellátásában is.
6. A polgárőrök közreműködnek a mérkőzések bíróinak pályára érkezése és onnan való távozása zavartalan lebonyolításában. Fokozott figyelemmel óvják a játékvezető és asszisztensei gépjárműveit, anyagi javait.

**V.**

**Vegyes rendelkezések:**

1. A Felek a körülményeikben beálló lényeges változások miatt a megállapodást
szükségszerűen módosíthatják. Ennek kezdeményezésére bármelyik Fél jogosult a másik félhez intézett nyilatkozattal.
2. Az Együttműködési megállapodást a Felek határozatlan időre kötik, azonban a
megállapodást bármelyik Fél az év vége előtt 60 nappal a másik Félhez intézett írásos bejelentéssel indoklás nélkül felmondhatja.
3. Felek a megállapodást vagy annak módosításait előzetes jóváhagyásra megküldik az OPSZ elnökének és az MLSZ főtitkárának.
4. A Felek a vitás kérdéseket az MLSZ és az OPSZ kapcsolattartóinak bevonásával
rendezik.

Kaposvár,

igazgató elnök

Magyar Labdarúgó Szövetség Somogy Megyei Polgárőr Szövetség